ડાયાબિટીસ એવો રોગ છે કે જેનાથી તમારા શરીરના તમામ ભાગોને અસર થઇ શકે છે અને એટલા માટે પૂરતી કાળજી લેવાય એ જરૂરી છે. તેને રોકવા માટે મહિલાઓએ દર વર્ષે સુગર લેવલ ચેક કરાવતા રહેવુ જોઇએ. અને એ મુજબ પોતાના આહારમાં ફેરફાર કરતા રહેવુ જોઇએ. મોટી વયની મહિલાઓ કે જેમને ઘૂંટણની સમસ્યા છે, તેમણે સાયક્લિંગ અને સ્વિમિંગ જેવી કસરતો કરવી જોઇએ. જેઓને ડાયાબિટીસ છે તેઓ માટે પ્રથમ મહત્વનું સ્ટેપ આ રોગનો સ્વીકાર કરવો છે. ડાયેટ અને જીવનશૈલીનું સંચાલન તેની સારવારના મુખ્ય ભાગ છે. ડાયાબિટીસ બાદ એ જરૂરી છે કે આંખ, કિડનીનું નિયમિત ચેક અપ કરવામાં આવે અને યુરિન માઇક્રો આબ્લ્યુમિન તથા ફંગસનું ચેક અપ કરાવવું જોઇએ.